  Виталий Пронин Дэри ёросысь Италмас каргуртын ӝоген черк ӝутӥськоз.Бадӟым уж мытэмын ни: Италмасэ пырон дорын ик вӧсям кирос пуктэмын. Ёрос администрация матысь дыре инты висъялоз. Черк пуктон сярысь италмасъёс кемалась малпасько ини. Службаос угось гуртысь спортзалын ортчо. Отчы трос калык люкаське.Италмас поселение 4 гурт пыре. Улӥсез 3 сюрс 200 адями. Гужем эшшо но тросгес луэ - городын улӥсьёс но Италмасын хозяйство возисьёс вуо на. Гуртоос оско: черк луиз ке, улонзы умой пала воштӥськоз - арлыдоос но, егитъёс но небыт сюлэмоесь луозы.- Адями Инмар борды кыстӥське ке, лулпуш дунне туж зол воштӥське, паськытгес луэ, - шуэ Ягул черкысь Яков баӵко.Туэ Италмас каргуртлы кылдэмез дырысен 25 ар тырме. Кемалась ик ӧвӧл шаермылэн карта вылаз сое черкогурт шуыса пусйизы. Гуртоос черк усьтон нуналэз чидатэк витё. Отын соос пиналъёссэс чукыналозы, кузпалъёсты венчать карозы.Ольга Прокопьева. Теги: Дэри  